
אגודת התעופה הכללית בישראל
Israel Association of General Aviation

טייסת 10 הנה ארגון של טייסים מתנדבים שהוקמה ע"י אגודת התעופה הכללית בישראל ופועלת במסגרתה.

מטרת הטייסת היא פעילות של טייסים מתנדבים למען הקהילה.

מתנדבי הטייסת הנם חברי האגודה העוסקים בטייס בכל הרמות, החל מטייסים פרטיים, מדריכי טייס , טייסי התעופה הכללית וטייסים מקצועיים. 
תחומי הפעילות של טייסת 10 למען הקהילה הם:

· פעילות חינוכית בקרב הנוער ע"י  הקמת חוגי תעופה  בבתי ספר ובמתנסים, עם דגש לפעילות בקרב נוער טעון טיפוח, קבוצות נוער בסיכון, מסגרות דומות המטפלות בנוער אשר ניפלט ממערכת החינוך הרגילה, וכן נוער עם צרכים מיוחדים.
הדרכת הנוער נעשית ע"י הטייסים המתנדבים,  וכוללת הקנית ידע במקצועות התעופה, סיורים   
 במתקני שדות תעופה והטסת החניכים בסיום החוג ע"י מתנדבי הטייסת.

טייסת 10 פועלת בקרב נוער מכל מגזרי האוכלוסייה בארץ, כולל נוער  מבני המיעוטים, וזאת מתוך ראיה כוללת כי העמקת השיתוף וההבנה בין האוכלוסיות השונות בארץ היא בעלת חשיבות קהילתית ברמה הלאומית מהמדרגה הראשונה. פעילות זו נעשית  גם בשיתוף עם האגף הביטחוני-חברתי במשרד הביטחון במטרה לעודד בני נוער בדווים להתגייס לצה"ל.
· סיוע למשטרת ישראל  ולמשרד לאיכות הסביבה  במסגרת משמר אזרחי מוטס. עם הקמת טייסת 10 הוקמה מתוכה יחידה מיוחדת של מתנדבים אשר טסה כמשמר אזרחי מוטס עם היחידה האווירית של המשטרה במשימות שונות כמו אכיפת תנועה, אכיפת גנבות חול והשלכת פסולת , תצפיות חופים למניעת זיהום ים ועוד. לאחר כשנה של פעילות קורקעה היחידה ע"י רשות התעופה האזרחית. נעשים מאמצים בלתי פוסקים לחידוש התנדבות חשובה וחיונית זו.
· סיוע לקרן קיימת לישראל ע"י טיסות התנדבות למניעה והתראה בפני שרפות יער ביערות ישראל.
· דיווח מהאוויר לגורמי המתאימים על מפגעים, תאונות ומוקדי שריפות.
· טיסות "כף" לילדים ונערים מאוכלוסיות  עם צרכים מיוחדים.
· הטסת אנשים וחפצים במסגרת עזרה הומניטרית.
· חניכת טייסים צעירים מתוך מטרה להקנות להם ידע וניסיון  של הטייסים הוותיקים.
· עריכת מטסי הזדהות.
כאמור, כל חברי טייסת 10 פועלים בהתנדבות וללא כל תמורה, לרבות השימוש במטוסים למשימות הטיסה  ופעולות ההדרכה הנעשות על ידם בחוגי התעופה לנוער.

טייסת 10 פועלת כגוף מאורגן המנוהל ע"י הנהלה מצומצמת הכוללת את מנהל הטייסת, קצין מתנדבים, קצין הדרכה וקצין מבצעים,  וכן את שלשת מנהלי האזורים של הטייסת: אזור חיפה,  אזור המרכז ואזור באר שבע.

לפרטים ולהצטרפות: מנהל  הטייסת  נתי בר דוד  0542165864   nati.bar@012.net.il
ובמשרד אגודת התעופה

